**Beszámoló**

**Az egész életen át tartó tanulási program**

**2012 – 1 – HU1 – LEO 03 – 06812 számú, Leonardo projekt**

 **„Tudástranszfer a speciális nevelési igényű tanulók integrációjának gyakorlati tapasztalatairól a szakképző iskolákban, a tapasztalatok adaptálása”**

**című**

**ciprusi tanulmányútról**

**(2013. 09. 28 – 2013. 10. 05.)**

Készítette: Balogh László

 Országos oktatási szakértő

 Közoktatási Szakértők Békés Megyei Egyesülete elnöke

1. **Személyes adatok**
* Név: Balogh László
* Cím: 5600 Békéscsaba, Szabó D. u. 29.
1. **Intézményi adatok**
* Küldő intézmény neve: Békés Megyei Kereskedelmi és Iparkamara
* Fogadó intézmény neve: RCI-Research and Consultancy Institute Limassol Leontiou A 183 & Karatza
1. **Felkészítés a külföldi gyakorlatra/cserére (ha volt)**

A tanulmányútra való felkészülés a Békés Megyei Kereskedelmi és Iparkamara kereteiben és csoportos felkészítős szervezésében került sorra. Ennek keretében a következő tartalmi elemeket érintettük: az utazás technikai elemei, a fogadó partner intézményre vonatkozó alap információk, a projektben résztvevők delegáló szervezeteinek rövid célorientációjáról, Ciprus államról szóló rövid ismertető, benne a ciprusi oktatási rendszer egy-két egyedi sajátosságáról, valamint a nyelvi előkészítő.

A felkészítőt Szikszai Csaba a BMKIK Külgazdasági és EU-Integrációs Osztályának vezetője tartotta. Továbbá a projekt szervezési keretéhez kapcsolódó általános tájékoztatást adott Juhos János a BMKIK Szakképzési Bizottságának elnöke. De projektcsoport valamennyi tagja közreadta azokat az információkat, melyeket a saját speciális felkészüléséből fontosnak tartott, így egyedi ismeretekre is szert tettünk, egymástól tanulva. A felkészítő során szerzett ismeretek, **különösen a munkanyelvre** (az angol volt) vonatkozóan nagyon jól tudtuk hasznosítani a helyszíni program során.

Nagyon jónak értékeltem, hogy már ezen a felkészítőn tájékoztatást kaptunk a fogadó partner által megküldött egyedi, csak a ciprusi viszonyokra jellemző integrációs sajátosságokról, így a meglátogatott intézményekben pontosabb relevanciával bíróan tudtunk szakmai kérdéseket intézni az intézményi képviselőkhöz.

1. **Külföldi gyakorlat/csere tartalma**
	* + Kiutazás kezdete és vége: 2013. 09. 28. – 10. 05.
		+ Összes időtartam hetekben: 1 hét

Közel 30 éves oktatási szakértői múltamban is és gyakorló oktatási rendszervező pedagógusként foglalkoztam az eltérő nevelést és oktatást igénylő gyermekek és tanulók speciális ellátásának kérdéseivel. Több, a szakképzés intézményes szervezeti kereteit megcélzó, a magyarországi viszonyokra adaptálható, sok jó, új vagy újszerű gyakorlati ismeretet nyújtó tapasztalatokra irányuló külföldi tanulmányúton (főleg a Leonardo program biztosította keretek között) vettem már részt az elmúlt évtizedben. Ám ezek között célirányosan nem volt olyan, amely kimondottan a „speciális nevelési igényű tanulók integrációja gyakorlatának” tanulmányozására irányult volna. Így ez a ciprusi tanulmányút további gazdagítást ígért/tett lehetővé a tudásom bővítésére. Mint az oktatás területén dolgozó szakértők megyei elnöke, olyan a magyarországi viszonyoktól eltérő rendszer-építési és fenntartási tudástranszferre tehettem szert, melyet közvetíteni tudok,, az egyesületünk 12 speciális igényű tanulókkal is foglalkozó szakértőjének.

A tervezett intézmény látogatások közül elsőként egy integrációs rendszerű szakképző iskolát, a 3**rd**  VocationalSchool of Limassol - t kerestük fel.

Az iskolai program keretében először megismertettek bennünket a Ciprusi Köztársaság tanügyi rendszerével. Cipruson az iskolarendszerű oktatás 6 éves korban kezdődik, mely előtt 1 éves kötelező óvodai foglalkozások szerveződnek a gyermekek számára. A tankötelezettség 15 éves korig terjed, két képzési egységben, 6 évig általános iskolai elvű és 3 évig általános műveltségi tartalmú középiskolai (gimnáziumi) jellegű. Ezután a tanulók érettségi vizsgára felkészítő gimnáziumi típusú, szakmai képzést nyújtó iskolákban folytathatják a tanulmányaikat. A speciális nevelési igényű tanulók szinte kivétel nélkül olyan szakma tanulására is felkészítő iskolába járnak a 15 éves koruk után, mint amelyet mi is felkerestünk. Elmondták, hogy az iskolájukban a 3 éves képzés során 1 évig általános elvű és 2 évig a tanulók által választott szakmai képzés felépítésű oktatás folyik. Az iskola felkészíti a tanulókat a választott szakma vizsgakövetelményeire, amely vizsga eredménye feljogosítja őket, arra hogy majd újabb 3 éves, döntően már csak gyakorlatra irányuló szakmatartalmú tanulási folyamatban vegyenek részt, ami után „szakmunkás” végzettséget szerezhetnek de a vizsgát az iskolától független vizsgabizottságok előtt teszik le a tanulók. Az iskolába járó tanulók szinte mindegyike köznyelvi szinten beszéli az angolt Ciprus történelmi hagyományából eredően (1960-ig brit gyarmat volt). A gyakorlatra irányuló foglalkozásokat, a 2 évtől az összes tanóra 40 %-a ilyen, általában 10és 15 fő közötti csoportos foglalkozások keretében tartják, a csoporotkban együtt vannak a speciális nevelési igényű és az ép tanulók, de a speciális igényűek számára mentor közreműködésével, ha szükséges egyéni vagy általában 6-8 fős kis csoportos foglalkozások keretében nyújtanak segítséget heti 4-6 órában.

Az intézményben töltött idő alatt megnéztünk integrált rendszerű tanműhelyi foglalkozások, a művészeti szakirányú képzésűknél speciális nevelési igényű tanulók számára tartott mentori foglalkozást, találkozási lehetőséget biztosítottak számunkra az iskola néhány tanárával, akik között egy Magyarországról származó tanárnővel is beszélgethettünk. Az iskolára jellemző a jó felszereltség, a nagyon sok tanulást segítő dekoráció.

A speciális igényű ellátás (nevelés) igényű szükségessége, csak úgy mint Magyarországon, már az iskoláskor előtt megjelenik, korai fejlesztés formájában. Vendéglátónk a speciális igényű ellátás rendszer szintű bemutatására, tapasztalatszerzésre megszerveztek számunkra egy látogatást, a modern diagnosztikai és fejlesztő eszközökkel rendelkező, a korai fejlesztést folytató Theotokos Alapítványnál.

Itt bemutatták a speciális igényű ellátó rendszer helyi (Ciprusi) sajátosságát. Az iskoláskor előtti fejlesztést (állami megrendeléssel) nem állami intézmények látják el, hanem alapítványok és magán intézmények. A működési felépítésük is sajátos, a diagnosztikai feladatokat ellátó Theotokos Alapítványi központ mellet úgynevezett közösségi házakban folyatat terápiás típusú foglalkozásokat, ahol megtanítják a gyermekek mellett a szüleiket a fogyatékosságok és a hátrányok kezelésére, illetve a szociális depriváltaknak konzultációs foglalkozásokat szerveznek pszichológusok és terapeuták közreműködésével.

A speciális ellátási igény intézményi rendszerű teljes felépítettségét a fogadó partnerünk a Limassol-i Cpris-i Műszaki Egyetemen tett látogatással valósította meg.

Az ellátás sajátos szervezeti formáját mutatták itt be, amit Magyarországon is megfontolandónak tartok, és nem csak felsőfokú intézményben való hasznosításra, hanem már középfokú intézményekben is. Mégpedig, hogy a speciális igények (mozgás korlátozottság, vakok vagy gyengén látók, stb.) kielégítésére, egy e segítségnyújtásra szakmailag szakosodott intézménnyel, vagy egyesülettel szolgáltatási ellátási megállapodást köt az egyetem, akik a hallgatók körében teljes körű igény felmérés mellett ellátást is elvégzik, például kíséretet nyújtanak a mozgásában akadályozott hallgatók mellé.

**Kulturális programok, szálláshely**

Először is egy jól felépített, történelmi és történeti ország ismertetést kaptunk Ciprusról.

Fogadó partnerünk a tanulmányút időkereteihez jól illeszkedő kulturális és szabadidő programot állított össze számunkra. Mikrobuszos kirándulást szervezett a gazdag ókori történelmi nevezetességet nyújtó Paphosba, ahol megtekintettük a romai kori város feltárt régészeti emlékeit, valamint az Aphrodite sziklái tengerparti kirándulóhelyet.

Ugyancsak mikrobuszos körúttal mutatták be a főbb látnivalókat Limassolban, majd idegenvezetést biztosítva megtekintettük a XII. századi keresztesek által építetett lakóerődítményt, valamint a történelmi kikötői ó-városrészt.

**A szállásunk** a célnak és az előzetes elvárásoknak megfelelő volt. Limassol központjától és a tengerparttól sem messze, rendezett környezetben.

**Tapasztalatok**

Az iskolában konkrét átadott tapasztalatot nyerhettem arról, hogy a speciális nevelési igényű tanulók együtt képezhetőek az ép társaikkal, csak a tanulás-vezetési és segítési eljárásokban kell számukra biztosítani a hátrányaik kompenzálásának megsegítésére. A szakképzésben építenek a tanulók egymástól való tanulás módszerére. A szakmaválasztásra azután kerül sor, az első év után, miután a tanulók maguk is megtapasztalták, hogy mire képesek, és mire nem.

A speciális igények ellátását rendszerszerűen építették ki, s az egyes ellátó egységekhez szakszerű irányítással segítik eljutni a rászorulókat. Az egyének is felelősséget kell vállalniuk a képzésük hatékonyteljesítésért, például a képzési költségeket csak a sikeres teljesítés utáni visszaigénylés útján kapják meg a családok az államtól.

A képzés során korlátozott mértékű tudást, készségeket és tágabban értelmezett kompetenciát sajátítatnak el, amelyek főként konkrétak és általános jellegűek. A készségeket felügyelet alatt alkalmazzák egy ellenőrzött környezetben. A tanulók korlátozott felelősséget vállalnak saját tanulásukkal kapcsolatban. A képesítések közül néhány foglalkoztatás-specifikus, de a legtöbbje általános felkészítést ad a munkára és a tanulásra.

A tanulók egyéni tanulásszervezéssel élnek, és gyakorlati munka- vagy tanulási tapasztalattal rendelkeznek megszokott és kivételes helyzetekben.

A munkaügyi szervezetek is megkülönböztetetten foglalkoznak a hátrányokkal küzdő munkát keresőkkel, erre vonatkozóan a Foglalkoztatási Hivatalnál tett látogatásunk során nyerhettünk tapasztalatokat.

**Értékelés**

A tanulmányút alapvető célkitűzései az alábbiakkal járult hozzá személyes céljaimhoz:

Tanulmányozhattunk egy olyan szakképzési igazgatási (képzés-szervezési elvek) oktatási struktúrát, amelyben sok hasonlóságot fedezhettem fel a magyarországi szakképzési fejlesztési irányzathoz.

A gyakorlatban szerezhettem információkat a rendszer szereplőiről, a szereplőihez kapcsolódó funkcionális elvárásoknak való megfelelés hogyanjáról.

A meglátogatott intézményekben a teljesítmény központú oktatás gyakorlati megvalósításáról kaptam számunkra is hasznosítható praktikus információkat.

A munkaerő-piaci közösségi (állami vagy tartományi) szereplők tevékenységében tanulmányozhattuk a iskolarendszerhez kapcsolódó és kívüli képzés és a társadalmi ellátó folyamatok együttműködését. Azt gondolom, hogy az RCI, mint fogadó intézmény a Békés Megyei Kereskedelmi és Iparkamara pályázati célkitűzéseinek eléréséhez olyan programokat szervezett meg, amelyek kielégítőek voltak számunkra.

Fontos dolognak tartom, hogy ismeretet szerezhettünk arról, hogy a formális szakképzés esetén milyen fontos szakmai és társadalmi szereppel bír az informatikára épülő tájékoztatási folyamatok megszervezése a tanulók részére.

A tanulmányút céljaként megjelölt elvárásaink teljesültek. A tanulmányút számtalan olyan, a jövőben motiváló információhoz és ötlethez segített hozzá, amelyekhez másképpen nem tudtam volna hozzájutni, ezért köszönetet mondok a Békés Megyei kereskedelmi és Iparkamara vezetésének, a szakmai bizottság elnökének és kiemelten Szikszai Csaba Külgazdasági és EU-Integrációs Osztályának vezetőjének a kiváló szervezésért és a tolmácsi feladatok ellátásáért.

Olyan tapasztalatokra tehettünk szert az iskolai tanulók integrációjáról, amelyek Magyarországon, illetve Békés megyében gazdagíthatják az integrált oktatási forma eredményességét, különösképpen a szakképzésben érintett tanulók esetében.

A tanulmányút programját is úgy sikerült összeállítani, hogy az oktatás teljes vertikumát érintse, az alapiskolázástól a felsőfokú oktatásig és az ellátórendszerig. A tanulmányút során olyan intézmények látogatására, és tapasztalatszerzésre volt lehetőségünk, amely az integrációs oktatás "egész életen át tartó tanulás" pedagógiai elvárását bemutatta.

A fogadó intézmény teljes körűen biztosította a tervezett célok és program megvalósulását.

A szakképzési szakértők kompetencia alapú felkészítésében kívánok aktívan közreműködni, mint felkészítő, s ennek során tudom felhasználni a Limassol-i tanulmányút során szerzett tapasztalatokat speciális nevelési igényű tanulók integrált oktatási rendszerének újabb elemekkel való gazdagítási lehetőségét. Rendszeresen részt veszek a megyei szakértők szakmai foglalkozásain, s ott tájékoztatást tudok adni a szerzett tapasztalatok hasznosíthatóságáról.

A Békés Megyei Közoktatási Szakértők Egyesületének írott és elektronikus hírportáljain megjelentetem a szakmai útról készített tapasztalataimat.

Békéscsaba, 2013. október 28.

 Balogh László